Ընտանիքը մեզանում միշտ սրբություն է համարվել, իսկ կանանց ու երեխաների հանդեպ հատուկ վերաբերմունքը մեր ազգի առանձնահատուկ հատկանիշներից է: Սակայն, վերը նշված անձնավորությունը հայտարարել էր ինչ-ինչ քաղաքական, թե իր անձնական խնդիրներից ելնելով, որ՝ ցիտում եմ. «անձնական թշնամի կհամարեմ այն նախընտրական ցուցակի բոլոր անդամներին, ներառյալ հղի կանանց…»: Նույն օրը նույն անձը գրել էր ֆեյսբուքում. «Այդ ցուցակի առաջին համարից վերջինին կդիտարկեմ որպես իմ անձնական թշնամի ու shame. am-ի տիրույթում կպղծեմ անասելի ձևով, ներառյալ հղի կանանց...» Միթե ՀՂԻ ԿԱՆԱՆՑ ՊՂԾԵԼՈՒ սպառնալիք հնչեցրած անձնավորությունը, որն առանց այն էլ հայտնի է սկանդալային ու անմաքուր այլ պատմություններով, պիտի շարունակի լրագրության քողի տակ այլասեռել մթնոլորտը և գործել անթույլատրելի ու զազրելի կերպով: